Lanci Alemani, trumbetari i pifari
Mi smo prišli u ove strane,
   neka vam je sada znati,
   da naučimo Dubrovčane
   u trumbune trumbetati.
Zač smo lanci trumbetari,
   dobri meštri, neka znate,
   ki trubimo pod pifari,
   a ne ištemo nijedne plate;
ner za ljubav trumbetamo,
   a nećemo od vas platu,
   ner da s vami potrinkamo,
   kad svršimo pimfaratu.
Mi smo prišli u ove strane,
   neka vam je sada znati,
   da naučimo Dubrovčane
   u trumbune trumbetati.
Iz daleč smo prišli sada,
   naša srca da smirimo,
   do ovogaj slavna grada,
   da trumbamo i svirimo;
i drugoga ne želimo,
   mii lanci Alamani,
   ner li da se veselimo
   zajedno s vami Dubrovčani.
Mi smo prišli u ove strane,
   neka vam je sada znati,
   da naučimo Dubrovčane
   u trumbune trumbetati.
Meju nami zač se čuje
   tamo daleč u Alamani,
   da Dubrovnik lance čtuje,
   perche stare boncompagni;
i od tud smo se odpravili
   s trumbetami vele spravno,
   neka bismo pohvalili
   ovoj mjesto mnogo slavno.
Mi smo prišli u ove strane,
   neka vam je sada znati,
   da naučimo Dubrovčane
   u trumbune trumbetati.
Nu ne vijemo druge stvari,
   neg čeljusti nadimati
   u trumbete pod pifari
   i fraskune nagibati;
navlaš kad se umorimo,
   pifkajući u trumbune,
   mavasiju ne vodnimo,
   trinkajući u fraskune.
Mi smo prišli u ove strane,
   neka vam je sada znati,
   da naučimo Dubrovčane
   u trumbune trumbetati.
Dubrovčani, bratjo draga,
   zatoj ćemo trumbetati,
   a pak ćemo svi jednaga
   zajedno s vami potrinkati,
u veselju i milosti,
   mnogo rado u zdravice,
   kako drazi vaši gosti,
   svako vince bez vodice.
Mi smo prišli u ove strane,
   neka vam je sada znati,
   da naučimo Dubrovčane
   u trumbune trumbetati.
I kada se povratiti
   mi budemo u naše strane,
   tamo ćemo pohvaliti
   našijem limfram Dubrovčane;
tamo ćemo jošte reći,
   da smo lanci Alemani
   svaku milos mogli steći
   među vami Dubrovčani.
Mi smo prišli u ove strane,
   neka vam je sada znati,
   da naučimo Dubrovčane
   u trumbune trumbetati.
Neka znaju limfre naše,
   tamo daleč u zapadu,
   da su čtene gozbe vaše
   u ovomu slavnu gradu;
gdje se trinka u brijeme svako
   s nami lanci kompanjuni
   bez vodice vince slatko
   gostarami i fraskuni.
Mi smo prišli u ove strane,
   neka vam je sada znati,
   da naučimo Dubrovčane
   u trumbune trumbetati.

Mavro Vetranović

sr:Lanci Alemani, trumbetari i pifari